b"\n_START_ARTICLE_\nProves d'integraci\xc3\xb3\n_START_PARAGRAPH_\nLes proves d'integraci\xc3\xb3 (en angl\xc3\xa8s, Integration testing), anomenades tamb\xc3\xa9 proves d'integraci\xc3\xb3 de components, s\xc3\xb3n un tipus de proves de programari que tenen com a objectiu verificar el funcionament conjunt de les unitats provades individualment (classes, components, etc.)._NEWLINE_Es realitzen despr\xc3\xa9s de les proves unit\xc3\xa0ries i abans de les proves de sistema, i poden executar-se de forma incremental a mesura que es van finalitzant les diferents unitats._NEWLINE_Principalment, en aquestes proves es detecten defectes a les interf\xc3\xadcies i en la interacci\xc3\xb3 entre els diferents components integrats. Per a crear-les, s'usen t\xc3\xa8cniques tant de caixa blanca com de caixa negra.\n_START_SECTION_\nCriteris\n_START_PARAGRAPH_\nLes proves dels diferents components provats de forma individual es pot dur a terme segons tres criteris diferents.\n_START_SECTION_\nAscendent (bottom-up)\n_START_PARAGRAPH_\nEl criteri ascendent (en angl\xc3\xa8s bottom-up) \xc3\xa9s una aproximaci\xc3\xb3 incremental on els components de m\xc3\xa9s baix nivell s\xc3\xb3n els primers que es proven, i llavors aquests mateixos s'utilitzen per anar provant els components de nivells m\xc3\xa9s alts, formant estructures cada cop m\xc3\xa9s complexes fins a arribar al nivell m\xc3\xa9s alt, i per tant, a provar la integraci\xc3\xb3 de tot el programa complet.\n_START_SECTION_\nDescendent (top-down)\n_START_PARAGRAPH_\nEl criteri descendent (en angl\xc3\xa8s top-down) funciona al rev\xc3\xa9s de l'anterior. Tamb\xc3\xa9 \xc3\xa9s un proc\xc3\xa9s incremental per\xc3\xb2 amb la difer\xc3\xa8ncia que el primer component que es prova \xc3\xa9s del nivell superior de la jerarquia, amb els nivells inferiors simulats per stubs. Un cop provats aquests components, llavors s'utilitzen per a realitzar les proves dels nivells inferiors.\n_START_SECTION_\nMixt\n_START_PARAGRAPH_\nEl criteri mixt es basa a utilitzar com a punt de partida un component, que pot ser qualsevol, i utilitzar els dos criteris anterior segons convingui, acabant per provar la integraci\xc3\xb3 de tot el programa complet. Quan es fa servir la t\xc3\xa8cnica ascendent s'utilitzen drivers per a facilitar la tasca, i quan es treballa amb la t\xc3\xa8cnica descendent es fa amb l'ajuda de stubs._NEWLINE_En l'OO es fa la integraci\xc3\xb3 seguint les her\xc3\xa8ncies, agregacions, associacions i depend\xc3\xa8ncies."